section_heading: Povijest
paragraph_text: Mark 48 je inicijalno razvijen kao REsearch TORpedo Concept II (RETORC II), jedno od nekoliko oružja preporučenih za implementaciju Projektom Nobska, ljetnom studijom o podmorničkom ratovanju iz 1956. godine.<ref> Torpedo Mk-48 dizajniran je krajem 1960-ih kako bi držao korak s napretkom sovjetske podmorničke tehnologije. U funkciji od 1972., zamijenio je torpeda Mk-37, Mk-14 i Mk-16 kao glavno oružje podmornica američke mornarice. Ulaskom u službu nove sovjetske podmornice klase Alfa 1977. godine, donesena je odluka da se ubrza program ADCAP, koji bi donio značajne modifikacije torpeda. Obavljeni su testovi kako bi se osiguralo da oružje može ići u korak s razvojem, a oružje je modificirano poboljšanom akustikom i elektronikom. Nova inačica oružja, također poznata kao Mk-48 Mod 4, opsežno je testirana i proizvodnja je započela 1985., s ulaskom u službu 1988. Od tada su torpedu dodane razne nadogradnje. 2012 Mk-48 Mod 6 bio je u službi; inačica Mod 7 testirana je 2008. u pomorskim vježbama Rim of Pacific. Inventar američke mornarice 2001. godine iznosio je 1046 torpeda Mk-48. U 2017. Lockheedova proizvodnja iznosila je približno 50 godišnje.<ref> mini|281x281px|Evolucija modela torpeda Mark 48.